Meisie op ashoop deur swaarvoertuig doodgeryŉ 17-jarige meisie is dood nadat sy by ŉ ashoop onder die wiele van ŉ swaarvoertuig beland het. Chris Botha, ŉ woordvoerder van Netcare911, het gesê die voorval het Woensdag naby New Englandweg in Pietermaritzburg, KwaZulu-Natal, gebeur. “Die meisie was tussen ‘n groep mense wat op die stortingsterrein deur die rommel gegrawe het. Die vragmotor het agteruit beweeg toe dit haar getref het,” het Botha gesê. Sy is op die toneel dood verklaar.